ལྷ་མོའི་མགོན་ཁང་ནི།སྤྱི་ལོ་ལོར་གྲྭ་ཚང་གཞུང་གིས་བསྐྱར་དུ་བཞེངས།ནང་རྟེན་གྱི་སྐོར་ལ།རྒྱུ་སྨན་འདམ་ལས་གྲུབ་པའི་ཡི་དམ་རྡོ་རྗེ་འཇིགས་བྱེད་དཔའ་བོ་གཅིག་པའི་སྐུ་འདྲ་མཐོ་ཚད་ལ་སྤྱི་ཁྲི་གསུམ་ཅན་དང་།མགོན་པོ་ཕྱག་དྲུག་པ།རྣམ་སྲས།གུར།ལྷ་མོ་དམག་ཟོར་མའི་སྐུ་གཉིས།ཆོས་རྒྱལ་བཅས་ཀྱི་སྐུ་འདྲ་མཐོ་ཚད་ལ་སྤྱི་ཁྲི་གཉིས་ཅན་དང་།དེ་དག་གི་སྤྱན་གཟིགས་ཀྱི་ཚོན་ཐང་རེ་རེ།སྨད་པ་གཡང་འབུམ་རྒྱལ་དང་སྣང་ར་མཁའ་འབུམ་གཉིས་ཀྱིས་ཕུལ་བའི་འཇིགས་བྱེད་ལྷ་བཅུ་གསུམ་མ་དང་དཔལ་ལྡན་ལྷ་མོ་གཉིས་ཀྱི་ཐང་ག་བྱོན་ལེགས།འགྲམ་ངོས་གཡས་གཡོན་དུ་དུས་བཞིའི་ལྷ་མོ་དང་།ཚེ་རིང་མཆེད་ལྔ།བསྟན་མ་བཅུ་གཉིས།རུ་འདྲེན་སྡེ་བཞི།དྲེགས་པ་སྡེ་བརྒྱད།དམ་ཅན་རྒྱ་མཚོའི་དམག་ཚོགས་བཅས་ཀྱི་ལྡེབས་རིས་སོགས་མང་དུ་བཞུགས།